text: Какво представлява жълтъкът? Според хърватския писател Йосип Новакович, който от години живее в Америка и пише на английски език, отговорът е повече от очевиден – жълтъкът е ядрото на всяка история.
  В сборника с разкази "Жълтък", който излиза на български език в превод на Златка Паскалева, могат да се открият много доказателства за това твърдение.
  В книгата са събрани двайсет силни истории, в които Йосип Новакович демонстрира, че в писането се подчинява на някои общовалидни правила. Да има добър сюжет, например. Но също - добър стил и още по-добри герои.
  В "Жълтък и други разкази" са събрани разкази от две книги на Новакович, най-доброто от най-доброто.